《满江红·蓓蕾江梅》
宋代·佚名

蓓蕾江梅，正好是、小春时候。螺浦下、乾坤间气，山川锺秀。作起浦流今几代，诚斋心印亲传授。更修名、大节与谁同，韩山斗。修月斧，擎天手。鸿敛翼，云归岫。有庄园陶径，菊滋松茂。只恐东山真事业，更应西洛登耆旧。有年年、宣勤到鳌扉，黄封酒。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。